als_Latn dik_Latn sag_Latn
Aktori i kandiduar për çmimin Oscar thotë se nuk ka përdorur dublues për skenat e nxehta të filmit “The Wolf of Wall Street”
Leonardo DiCaprio ka deklaruar gjatë një interviste se nuk ka përdorur dublues për të luajtur skenat e nxehta nga filmi Ujku i Uollstritit, ”The Wolf of Wall Street”.
Aktori 39-vjeçar thotë se u dha me mish e me shpirt për të portretizuar brokerin e stoqeve Jordan Belfort, me natyrën e tij të bujshme, të zhurmshme e të fjalës.
DiCaprio shpreson të fitojë çmimin Oscar me këtë rol, por edhe të ketë ofruar një simbol kinematografik të figurës së brokerit të sotëm në bursën e famshme të New York-ut.
Skena më e përfolur ka qenë ajo e ilustruar në fotografinë shoqëruese, kur personazhi ka një sesion sensual me një dominatrikse që veç të tjerash përdor edhe një qiri të nxehtë.
“Kur luan një rol të tillë, duhet të jepsh i gjithi”, thotë DiCaprio. “Nuk mund të përmbahesh, apo të ruash veten. Shpresoj që spektatorët ta kenë shijuar”.
I pyetur nëse gjen veten te ky personazh, ai u përgjigj menjëherë: “A jeni në vehte?”
“Kur luaj një personazh përpiqem ta vendos veten në vendin e tij. Sepse ideja është ta përshkruaj atë sa më mirë. Aty nuk mendon dot për veten sepse nuk jam unë ai. Po përshkruaj dikë tjetër”.
“Të lutem, mos më krahasoni me këtë rob”, tha ai. “A jeni në vete?”
als_Latn als_Latn als_Latn als_Latn als_Latn als_Latn als_Latn als_Latn als_Latn